અહંકારને ઓમકાર જેટલો પવિત્ર ગણતા અનેક વિરોધિતાથી ભરપૂર વ્યક્તિત્વ ધરાવતા ચંદ્રકાંત બક્ષી અને તેમનું બિન્ધાસ્ત લખાણ, બન્ને સાત તરંગો જન્માવતાં રહ્યાં, ઉગ્ર ચર્ચાઓ અને વિવાદોનું કેન્દ્ર બનતાં રહ્યાં. આ નાટક એમના ઘટનાપ્રચુર જીવનનો આકર્ષક ક્લોઝ-અપ છે.કોલેજમાં પ્રોફેસર અને પ્રિન્સિપાલ રહી ચૂકેલા બક્ષી મુંબઈ શહેરના શેરિફ રહી ચૂકયા છે. અપાર વૈવિધ્યથી ભરેલાં, દિમાગમાં બુદ્ધિનો ભડકો પ્રગટાવી દે તેવાં બસ્સો કરતાં વધારે પુસ્તકો આપનાર બક્ષીબાબુ ઉત્કૃષ્ટ વાર્તાકાર, નવલકથાકાર, ઈતિહાસવિદ અને કોલમનિસ્ટ હતા, જેમની અદ્ભુત લેખનશૈલીએ નવા પ્રવાહો પેદા કર્યા.